Source: https://octavpelin.wordpress.com/tag/binomul-hajnal-morar-au-decis-ca-prim-procurorul-adjunct-al-romaniei-gabriela-scutea-sa-nu-participe-la-sedintele-csm/
Timestamp: 2020-08-13 11:14:40+00:00
Document Index: 6932736

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

BINOMUL HAJNAL &MORAR AU DECIS CA PRIM-PROCURORUL ADJUNCT AL ROMANIEI GABRIELA SCUTEA SA NU PARTICIPE LA SEDINTELE CSM! | Octavpelin's Weblog
Tag Archives: BINOMUL HAJNAL &MORAR AU DECIS CA PRIM-PROCURORUL ADJUNCT AL ROMANIEI GABRIELA SCUTEA SA NU PARTICIPE LA SEDINTELE CSM!
BINOMUL HAJNAL & MORAR:CSM A HOTARAT CA PRIM-ADJUNCTUL PROCURORULUI GENERAL AL ROMANIEI,GABRIELA SCUTEA SA NU PARTICIPE LA SEDINTELE CSM!
Gabriela Scutea, prim-adjunctul procurorului general al României care asigură șefia Ministerului Public, nu poate participa la ședințele Plenului CSM, au decis astăzi membrii Consiliului Superior al Magistraturii.
In ședința de marți a CSM s-a dezbătut articolul privind participarea la ședințele Consiliului a procurorului general al României. Potrivit unor surse judiciare, citate de Agerpres, membrii instituției au decis, cu 12-3, că Scutea, care a devenit șef interimar al Parchetului General după demisia lui Daniel Morar, nu poate participa la ședințele de plen ale CSM.
CSM decidea pe 23 octombrie că prim-adjunctul procurorului-general al României, Daniel Morar, poate lua parte la ședințele CSM și are drept de vot, în lipsa procurorului general.
Motivarea CSM în cazul Morar
Într-un comunicat remis la acea dată, CSM spunea că, potrivit art. 7 alin (3) din Regulamentul de ordine interioară al parchetelor, aprobat prin Ordinul ministrului Justiţiei nr. 529/C/2007, ”în perioada absenţei procurorului general sau a imposibilităţii exercitării funcţiei, indiferent de cauza acesteia, inclusiv revocarea, prim-adjunctul procurorului general îl înlocuieşte de drept în exercitarea atribuţiilor ce îi revin în această calitate, iar în cazul absenţei acestuia sau al imposibilităţii exercitării funcţiei, indiferent de cauza acesteia, inclusiv revocarea, atribuţiile sunt exercitate de drept de adjunctul procurorului general”.
Având în vedere că procurorul general este membru de drept al CSM, în considerarea calităţii pe care o deţine şi în scopul asigurării reprezentării la nivelul Consiliului, prin conducător, ca reprezentant al autorităţii judecătoreşti a Ministerului Public, plenul CSM a apreciat că prim-adjunctul procurorului general poate participa la şedinţele Secţiei pentru procurori şi ale plenului Consiliului, având aceleaşi atribuţii, competenţe şi interdicţii de a participa sau de a vota – art. 28, alin (2) din Legea 317/2004 – pe care le are procurorul general al României – mai explica CSM atunci.
Etichete:BINOMUL HAJNAL &MORAR AU DECIS CA PRIM-PROCURORUL ADJUNCT AL ROMANIEI GABRIELA SCUTEA SA NU PARTICIPE LA SEDINTELE CSM!